Η επίδραση της χρήσης σπόγγου με ανθρώπινο ινωδογόνο και θρομβίνη στην ακεραιότητα των αναστομώσεων παχέος εντέρου: Πειραματική μελέτη σε κόνικλους
Creators: name: Καλαϊτζής, Στυλιανός Ευάγγελου
Publisher: name: Aristotle University of Thessaloniki
Year: 2015
Subjects: Παχύ έντερο-αναστομώσεις
Διαφυγή αναστόμωσης
Ανθρώπινο ινωδογόνο-θρομβίνη
Large bowel-anastomoses
Anastomotic leakage
Human fibrinogen-thrombin

description: Σκοπός: Σκοπός της παρούσας μελέτης ήταν να ελεγχθεί εάν η τοποθέτηση σπόγγου με ανθρώπινο ινωδογόνο και θρομβίνη επί της αναστόμωσης παχέος εντέρου, σε σύγκριση με τη συμβατική τεχνική αναστόμωσης σε κονίκλους, πλεονεκτεί ως προς τη στεγανότητα και την ακεραιότητα της αναστόμωσης. Πρωτεύον ερώτημα της μελέτης, ήταν ο έλεγχος της πίεσης διαφυγής από την αναστόμωση (bursting pressure) και δευτερεύοντα ερωτήματα, ο ποσοτικός και ποιοτικός προσδιορισμός των συμφύσεων και η μελέτη της ιστολογικής εξέτασης της περιοχής της αναστόμωσης. Υλικό και μέθοδοι: Χρησιμοποιήθηκαν 16 κόνικλοι (Νέας Ζηλανδίας), οι οποίοι τυχαιοποιήθηκαν σε 2 ομάδες των οκτώ. Στην ομάδα Α (control), εκτελέστηκε η συμβατική τεχνική αναστόμωσης με ραφές και στην ομάδα Β (TachoSil), γινόταν η παρέμβαση με την τοποθέτηση TachoSil επί της αναστόμωσης. Την 8η μετεγχειρητική ημέρα τα πειραματόζωα θυσιάζονταν και γινόταν ποσοτικός και ποιοτικός (κλίμακα Evans) προσδιορισμός των συμφύσεων και στη συνέχεια έλεγχος της ακεραιότητας της αναστόμωσης με τη δοκιμασία ελέγχου της πίεσης διαφυγής (bursting pressure). Το παρασκεύασμα αποστελλόταν για ιστολογική εξέταση. Αποτελέσματα: Η μέση πίεση διαφυγής της ομάδας Α ήταν 140,625mmHg (εύρος 100-180mmHg) και της ομάδας Β 115,625 mmHg (εύρος 90-140mmHg). Δεν παρατηρήθηκε στατιστικώς σημαντική διαφορά μεταξύ των 2 ομάδων (p=0.062). Η ομάδα Α εμφάνισε λιγότερο ισχυρές συμφύσεις (κατά Evans), χωρίς όμως να υπάρχει στατιστικώς σημαντική διαφορά (p=0.674). Η ομάδα Β, είχε 2 φορές μεγαλύτερη πιθανότητα να εμφανίσει ισχυρότερες συμφύσεις (OR=2.011,p=0.325). Και οι δύο ομάδες εμφάνισαν συχνότερα συμφύσεις με το λεπτό έντερο (9/16 συνολικά), 3 πειραματόζωα της ομάδας Α δεν εμφάνισαν καθόλου συμφύσεις και 1 της ομάδας Β αντίστοιχα (p=0.256). Η ιστολογική εξέταση ανέδειξε ότι η ομάδα Β είχε ταχύτερη πρόοδο στην επούλωση της αναστόμωσης στα αρχικά στάδια επούλωσης (παρουσία ουδετερόφιλων στην αναστόμωση p=0.01), αλλά στα τελικά στάδια η κατάσταση αυτή αναστρεφόταν με την ομάδα Α να υπερέχει (παρουσία κολλαγόνου στην αναστόμωση p= 0.014). Συμπεράσματα: Η τοποθέτηση σπόγγου με ανθρώπινο ινωδογόνο και θρομβίνη επί της αναστόμωσης στην παρούσα μελέτη υπολείπεται σε σχέση με τη συμβατική τεχνική με ραφές, όσον αφορά την πίεση διαφυγής, την εμφάνιση συμφύσεων και την επούλωση της αναστόμωσης κατά την ιστολογική εξέταση, χωρίς όμως καμία από αυτές τις σχέσεις να είναι στατιστικά σημαντική.
description: Background: Purpose of this study was to evaluate if the coverage of the anastomosis of colon with TachoSil, a fibrin – thrombin coated sealant (FCTS), in rabbits, is beneficial for the healing of the anastomosis in contrast to the conventional suturing method of anastomosis. Firstly, we compared the bursting pressure of the anastomosis between these two methods and secondly we compared the development of adhesions and the macroscopic examination of the anastomotic area. Materials and methods: 16 rabbits (Neo – Zelandais), randomly divided into two groups of 8 rabbits each one. In group A (control), was performed the conventional suturing method of anastomosis and in group B (TachoSil), we covered the anastomosis with FCTS. During the 8th postoperative day the animals were sacrificed. Firstly, was evaluated the presence of adhesions (Evans scale) and secondly was checked the bursting pressure of the anastomosis. The surgical specimen was sent for histological examination. Results: The mean bursting pressure in group A was 140.625mmHg (range 100-180mmHg) and in group B was 114.625 (range 90-140mmHg). There was no statistical significance between the two groups (p=0.062). Group A presented less strong adhesions (Evans scale) without statistical significance (p=0.674). Group B formed double in strength adhesions (OR=2.011, p=0.325). Both of the groups formed more often adhesions with the small bowel (9/16 animals in total). 3 animals of group A did not appear adhesions and 1 animal of group B respectively (p=0.256). The microscopic examination highlighted that group B had faster progress in the first stages of the healing procedure (presence of neutrophils in the anastomosis p=0.01), but this situation was reversed in favor of group A at the final stages of the healing process (deposition of collagen in the anastomosis p=0.014). Conclusion: Group A seems to have, in our study, better results according to bursting pressure, adhesions formation and healing progress of the anastomosis macroscopically, although all these relations were not statistically significant.